Document ID: /roh_data/filtered/fineweb-2-filterrobots_roh.jsonl.gz/48777

Per il mument na datti en il Grischun anc nagin obligatori da purtar mascras en restaurants, butias, negozis e spurtegls da posta. Quai ha communitgà la regenza grischuna. Bain haja ella discutà questas mesiras, ma betg prendì ina decisiun. Quella dependia dal svilup dals dumbers da cas. Uschenavant sco pussaivel duajan ulteriuras mesiras vegnir coordinadas cun ils chantuns da la Svizra Orientala.
Il medem vala per la dumonda, sut tge premissas che occurenzas grondas cun passa 1000 participants possian eventualmain puspè vegnir lubidas.
Actualmain sa chattan en il chantun Grischun 28 persunas en isolaziun ed 69 persunas en quarantina. 1 persuna vegn tgirada en in ospital. Las cifras pon sa midar ferm da di a di.